**Opis predmetu zákazky:**

**1. Nákup 50 ks ručných laserových meračov rýchlosti**

* predmetom zákazky je zabezpečenie nákupu ručných laserových meračov rýchlosti podľa špecifikácie uvedenej v Tabuľke č. 1 - Požadovaná technická špecifikácia, parametre a funkcionality.
* všetky technické parametre/funkcionality, resp. vlastnosti požadovaného predmetu zákazky uvedené v Tabuľke č.1 predstavujú minimálne požiadavky, ktoré musia byť splnené vo vlastnom návrhu plnenia uchádzača.

**Tabuľka č. 1 - Požadovaná technická špecifikácia, parametre a funkcionality.**

|  |  |  |  |  |
| --- | --- | --- | --- | --- |
|  | | | **Vlastný návrh plnenia predmetu zákazky** | |
| **p.č.** | **Parameter** | **Požadovaná hodnota parametra a funkcionality** | **uvedenie Áno/Nie** | **uvedenie presnej hodnoty, resp. údaj (číslom a/alebo slovom) značka/typ zariadenia** |
| 1 | Meradlo musí byť schválené ako určené meradlo pre meranie rýchlosti motorových vozidiel | požaduje sa |  |  |
| 2 | Rozsah merania rýchlosti | od 0 do 250 km/h |  |  |
| 3 | Schopnosť merania rýchlosti na príjazde a odjazde | požaduje sa |  |  |
| 4 | Najväčšia chyba merania hodnoty rýchlosti pri statickom meraní | | | |
|  | pre hodnoty meranej rýchlosti do 100 km/h | +/- 3 km/h |  |  |
|  | pre hodnoty meranej rýchlosti nad 100 km/h | +/- 3 % z meranej rýchlosti |  |  |
| 5 | Typický čas merania | do 0,35 s |  |  |
| 6 | Merací uhol | do 5 ˚ |  |  |
| 7 | Rozsah pracovných teplôt | od - 10 ˚C do + 60 ˚C |  |  |
| 8 | Rozsah skladovacích teplôt | od - 30 ˚C do + 60 ˚C |  |  |
| 9 | Optimálny rozsah merania | od 30 do 500 m |  |  |
| 10 | Vlnová dĺžka laseru | 905 nm, +/- 5 nm |  |  |
| 11 | Max. uhol vyžarovania laserového zväzku | | | |
|  | vo vertikálnej rovine | 2,5 mrad |  |  |
|  | v horizontálnej rovine | 2,5 mrad |  |  |
| 12 | Max. rozptyl laserového lúča pri vzdialenosti 1000 m | 2,5 m |  |  |
| 13 | Typ pamäťového média | interná pamäť alebo SD pamäťová karta |  |  |
| 14 | Kapacita pamäte | 2.000 záznamov |  |  |
| 15 | Minimálne rozlíšenie monitora (bodov - pixlov) | 240 x 320 |  |  |
| 16 | Integrované GPS | áno |  |  |
| 17 | Stupeň ochrany krytom | min. IP55 |  |  |
| 18 | Zdravotná bezpečnostná trieda laseru podľa STN EN60825-1 | I. trieda |  |  |
| 19 | Maximálne rozmery merača (d x š x v) | 25 x 15 x 35 |  |  |
| 20 | Hmotnosť merača | max. 2 kg |  |  |
| 21 | Pracovný režim jedného zdroja | min. 10 hod. |  |  |
|  | **Základné technické, materiálové, kvalitatívne požiadavky a parametre:** | | | |
| 22 | Cestný laserový merač rýchlosti musí zabezpečiť získanie digitálnych záberov meraného vozidla a ich samočinné uloženie do internej pamäte alebo na SD kartu, s minimálnou kapacitou 2.000 štandardných záznamov | požaduje sa |  |  |
| 23 | Identifikačné údaje o meraní zobrazené v obrazovom dokumente: | | | |
|  | identifikácia o miestnom čase a dátume | požaduje sa |  |  |
|  | identifikácia o mieste merania | požaduje sa |  |  |
|  | jednoznačné identifikačné prvky meraného vozidla | požaduje sa |  |  |
|  | nameraná hodnota rýchlosti meraného vozidla a jednotka rýchlosti | požaduje sa |  |  |
|  | jednoznačná identifikácia použitého rýchlomera | požaduje sa |  |  |
|  | identifikácia softvéru rýchlomera | požaduje sa |  |  |
|  | nastavený limit rýchlosti | požaduje sa |  |  |
|  | informácia, ktorá je podľa technickej dokumentácie výrobcu rýchlomera potrebná na priradenie nameranej hodnoty rýchlosti meranému vozidlu | požaduje sa |  |  |
|  | informácia o smere jazdy meraného vozidla | požaduje sa |  |  |
| 24 | Cestný laserový merač rýchlosti musí zabezpečiť zobrazenie základných záznamov meraného vozidla s nameranou rýchlosťou na zobrazovacom displeji merača | požaduje sa |  |  |
| 25 | Cestný laserový merač rýchlosti musí mať základné meracie funkcie: | | | |
|  | schopnosť merania rýchlosti na príjazde a odjazde | požaduje sa |  |  |
|  | schopnosť merania za zníženej viditeľnosti | požaduje sa |  |  |
|  | schopnosť merania motocyklov (dokumentované videosekvenciou) | požaduje sa |  |  |
|  | schopnosť kontinuálneho obrazového záznamu - video záznam priestupku - prekročenie dovolenej rýchlosti | požaduje sa |  |  |
|  | schopnosť kontinuálneho obrazového záznamu - video režim priestupku | požaduje sa |  |  |
|  | schopnosť merania v manuálnom režime s obsluhou operátora | požaduje sa |  |  |
|  | schopnosť merania v automatickom režime bez obsluhy operátora | požaduje sa |  |  |
|  | umožnenie prehliadania záznamu zaznamenaných priestupkov na zobrazovacom displeji laserového merača rýchlosti na mieste | požaduje sa |  |  |
|  | prenos zaznamenaných priestupkov z merača rýchlosti do PC prostredníctvom USB čítačky kariet alebo USB káblom | požaduje sa |  |  |
| 26 | Ľahká, prenosná konštrukcia meracieho zariadenia s možnosťou umiestnenia na statíve | požaduje sa |  |  |
| 27 | Cestný laserový merač rýchlosti musí spĺňať požiadavky ochrany zaznamenaných údajov a záznamov tým, že neumožňuje upravovať namerané údaje a dokumentáciu | požaduje sa |  |  |
| 28 | Zadávanie vstupných dát do cestného laserového merača rýchlosti cez dotykový displej, tlačidla resp. klávesnicu | požaduje sa |  |  |
| 29 | Cestný laserový merač rýchlosti musí mať príslušenstvo potrebné k prenosu dát do PC (čítačka SD/MMC kariet alebo USB kábel) | požaduje sa |  |  |
| 30 | Napájací zdroj s možnosťou dobíjania, kapacita zdroja minimálne 10 hodín nepretržitej prevádzky s najmenej 1.000 meraniami (možné riešiť ľahkou a rýchlou výmenou zdroja, batérie resp. akumulátora pri súčasnom zabránení straty údajov) | požaduje sa |  |  |
|  | **Zoznam predmetov v dodávke:** | | | |
| 31 | Cestný laserový merač pre meranie rýchlosti s príslušenstvom: | | | |
|  | Laserový merač pre meranie rýchlosti | požaduje sa |  |  |
|  | Program (na USB externom dátovom nosiči) pre prehliadanie, následné spracovanie a archiváciu dokumentácie | požaduje sa |  |  |
|  | Akumulátor 2 x | požaduje sa |  |  |
|  | Interné pamäťové médium / kompatibilná SD karta | požaduje sa |  |  |
|  | Čítačka SD kariet alebo USB kábel na prepojenie s PC | požaduje sa |  |  |
|  | Sieťový nabíjací zdroj akumulátora | požaduje sa |  |  |
|  | Montovateľná pažba | požaduje sa |  |  |
|  | Prepravný kufor pre laserový merač | požaduje sa |  |  |
| 32 | Statív s puzdrom | požaduje sa |  |  |
| 33 | Manuál používateľa | požaduje sa |  |  |
| 34 | Overovací list platný min. 11 mesiacov | požaduje sa |  |  |
| 35 | Záručný list | požaduje sa |  |  |
| 36 | Ovládací a vyhodnocovací software v slovenskom jazyku | požaduje sa |  |  |
|  | **Prehliadanie záznamov:** | | | |
| 37 | Cestný merač rýchlosti musí mať k dispozícii počítačový program pre následné spracovanie, prehliadanie a archiváciu spracovanej dokumentácie (digitálny záber meraného vozidla s vyššie uvedenými údajmi) v bežnom PC s operačným systémom MS Windows 7 a novším, umožňujúcim vykonávať výrezy a ich niekoľko násobné zväčšenie s možnosťou úprav snímky s nemožnosťou pozmenenia (zmena údajov o meraní a zmena EČ) a možnosť tlače takto upravených záberov. | požaduje sa |  |  |
|  | **Požiadavky na overenie a kontrolu kvality dodávky:** | | | |
| 38 | Dokumentácia preukazujúca platnosť schválenia typu určeného meradla pre používanie v SR a to: platný Certifikát typu meradla vydaný Slovenským metrologickým ústavom (SMÚ) v zmysle zákona č. 157/2018 Z. z. o metrológii | požaduje sa |  |  |
| 39 | Dokumentácia preukazujúca prvotné overenie určeného meradla v zmysle zákona č. 157/2018 Z. z. o metrológii a to: Certifikát o overení | požaduje sa |  |  |
| 40 | Dokumentácia preukazujúca registráciu dodávateľa v zmysle § 42 zákona č. 157/2018 Z. z. o metrológii a to: Rozhodnutie o registrácií | požaduje sa |  |  |
| 41 | Cestný laserový merač rýchlosti musí byť dodávaný v kompaktnom balení - prepravné kufre, zabezpečujúce jednoduchú manipuláciu a prepravu | požaduje sa |  |  |
| 42 | Súčasťou cestného laserového merača rýchlosti musí byť technická dokumentácia, obsahujúca najmä overovací list (prvotné overenie akreditovanou osobou SMÚ), technický popis, návod na obsluhu a použitie prístroja a programové vybavenie pre vyhodnotenie a archiváciu dokumentácie | požaduje sa |  |  |
| 43 | Dokumentácia a programové vybavenie musí byť vyhotovené v slovenskom jazyku | požaduje sa |  |  |
|  | **Školenie obsluhy:** | | | |
| 44 | Ku každému nakupovanému zariadeniu dodávateľ vyškolí minimálne dvoch určených príslušníkov Policajného zboru, vrátane vydania certifikátu pre vykonávanie obsluhy a používania dodávaných laserových zariadení na meranie rýchlosti | požaduje sa |  |  |
| 45 | Dodávateľ v rámci jednej dodávky zariadení zaškolí minimálne troch akreditovaných školiteľov zo stredných škôl Policajného zboru Slovenskej republiky a Policajnej akadémie, vrátane vydania certifikátu pre vykonávanie školení obsluhy a používania dodávaných laserových zariadení na meranie rýchlosti | požaduje sa |  |  |
|  | **Kvalita tovaru, záruka:** | | | |
| 46 | Cestný laserový merač rýchlosti musí byť certifikovaný ako určené meradlo | požaduje sa |  |  |
| 47 | Dodávaný tovar musí byť nový, prvotriednej kvality, vyrobený v systéme kvality STN EN ISO 9001:2009 | požaduje sa |  |  |
| 48 | Záruka na dodaný tovar 24 mesiacov. Záruka na spotrebný tovar (napr. akumulátory) je 6 mesiacov | požaduje sa |  |  |
| 49 | Záručný autorizovaný servis musí byť poskytnutý počas doby 24 mesiacov | požaduje sa |  |  |
| 50 | Reakcia na hlásenie záručnej reklamácie musí byť do nasledovného pracovného dňa od nahlásenia poruchy a oprava do 5 dní | požaduje sa |  |  |
| 51 | V prípade záručnej opravy dlhšej ako 5 dní - náhradné plnenie zapožičaním cestného merača rýchlosti počas doby opravy | požaduje sa |  |  |
|  | **Uchádzač uvedie presné označenie ponúkaného zariadenia (výrobca, model, part number)** |  | | |

**2. Vykonávanie záručného 24 mesačného servisu s poskytovaním služieb**

Verejný obstarávateľ požaduje:

* na dodaný tovar minimálne dvadsaťštyri (24) mesačnú záruku. Záručná doba začína plynúť dňom prevzatia predmetu zmluvy na základe dodacieho listu.
* servisné služby – poskytovanie 24 mesačného záručného servisu a súvisiacich služieb k meračom rýchlosti. Poskytovanie autorizovaného záručného servisu 24 mesiacov, realizáciu opráv, vrátane poskytnutia potrebných originálnych náhradných dielov.
* profylaxiu pred overením a následné overenie v časovej perióde jedenkrát za každých 12 po sebe nasledujúcich mesiacov v rozsahu stanovenom výrobcom dotknutého merača rýchlosti, čiže poskytovanie týchto služieb sa požadujú na každý merač rýchlosti min. 2 x za obdobie 24 mesiacov ako aj po každej prípadnej oprave poruchy merača rýchlosti. Následné overenie sa vykonáva len ak je táto služba špecifikovaná v objednávke.
* následné overenie predstavuje overenie merača rýchlosti v súlade so zákonom č. 157/2018 Z. z. o metrológii a o zmene a doplnení niektorých zákonov a vyhláškou Úradu pre normalizáciu, metrológiu a skúšobníctvo Slovenskej republiky č. 161/2019 Z. z. o meradlách a metrologickej kontrole v znení neskorších predpisov v časovej perióde jedenkrát za každých 12 po sebe nasledujúcich mesiacov v rozsahu stanovenom výrobcom dotknutého merača rýchlosti ako aj po každej prípadnej oprave poruchy merača rýchlosti.
* v rámci záručného servisu požadujeme v prípade vady tovaru zabezpečiť nástup servisného technika do 24 hodín od uplatnenia reklamácie a odstrániť vadu najneskôr v lehote 5 dní odo dňa uplatnenia reklamácie. v prípade nemožnosti odstrániť vadu do 5 dní sa predávajúci zaväzuje bezodplatne poskytnúť kupujúcemu počas doby odstraňovania vady plnohodnotnú náhradu. Po oprave vyžadujúcej vykonanie kalibrácie a následného overenia, do 2 dní od vykonania opravy.
* pravidelnú profylaxiu a následné overenie sa bude realizovať najneskôr do 2 pracovných dní od doručenia k dodávateľovi.
* poskytovanie servisných služieb s používaním výrobcom meračov rýchlosti predpísané, schválené a kalibrované diagnostické zariadenia, meracie prístroje, opravárenské nástroje a boli dodržiavané technologické postupy stanovené výrobcom meračov rýchlosti, aby vplyvom činnosti poskytovateľa na meračoch rýchlosti nedošlo k strate či obmedzeniu záruk na meračoch rýchlosti alebo ich častiach a príslušenstve.

**3. Súčasťou ceny predmetu zákazky budú nasledujúce služby spojené s dodaním tovaru:**

* doprava do miesta dodania: Ministerstvo vnútra SR, Košická 47, 812 72 Bratislava.
* inštaláciu meračov u kupujúceho, inštalácia softvéru a spustenie zariadení na mieste plnenia, ako aj overenie a preukázanie plnej funkčnosti dodaného riešenia v plnom rozsahu.
* uvedenie zariadení do prevádzky, inštalácia aktuálnych firmware výrobcu zariadení.
* odovzdanie technickej dokumentácie a záručných listov.
* bezplatné zaškolenie zamestnancov verejného obstarávateľa na obsluhu, rutinnú prevádzku a údržbu zariadení resp. dodaného riešenia.
* poskytovanie záručného servisu

4. **Požiadavky na predmet zákazky**

Verejný obstarávateľ požaduje, aby uchádzač vo svojej ponuke za účelom preukázania splnenia požiadaviek na predmet zákazky predložil:

* **Prílohu č. 1 Opis predmetu zákazky, pričom je povinný v Tabuľke č. 1 - Požadovaná technická špecifikácia, parametre a funkcionality, vyplniť vlastný návrh plnenia.**

**5.** Verejný obstarávateľ z hľadiska opisu predmetu zákazky uvádza v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov technické požiadavky, ktoré sa v niektorých prípadoch odvolávajú na konkrétneho výrobcu, výrobný postup, značku, patent, typ, technické normy, technické osvedčenia, technické špecifikácie, technické referenčné systémy, krajinu, oblasť alebo miesto pôvodu alebo výroby. V prípade, že by záujemca/uchádzač sa cítil dotknutý vo svojich právach, t.j., že týmto opisom by dochádzalo k znevýhodneniu alebo k vylúčeniu určitých záujemcov/uchádzačov alebo výrobcov, alebo že tento predmet zákazky nie je opísaný dostatočne presne a zrozumiteľne, tak vo svojej ponuke môže uchádzač použiť technické riešenie ekvivalentné, ktoré spĺňa kvalitatívne, technické, funkčné požiadavky na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač vo svojej ponuke.